b"\n_START_ARTICLE_\nMilano Olimpia\n_START_SECTION_\nIstorija\n_START_PARAGRAPH_\nKomanda nuo pat susik\xc5\xabrimo keliavo pergalingu keliu, buvo nuolatiniai Italijos krep\xc5\xa1inio \xc4\x8dempionato nugal\xc4\x97tojai. 1957 m. \xc4\xaf savo gretas klubas \xc4\x97m\xc4\x97 kviestis ir u\xc5\xbesienio \xc5\xbeaid\xc4\x97jus, tai dar labiau sustiprino jo pozicijas. Septintame de\xc5\xa1imtmetyje trys komandos var\xc5\xbe\xc4\x97si d\xc4\x97l paj\xc4\x97giausio Europos klubo vardo - Milano Olimpia, Varez\xc4\x97s Pallacanestro ir Madrido Real. Nors Milano Olimpia buvo sunkiai pralenkiama Italijoje, Europos taur\xc4\x97se jai sek\xc4\x97si pras\xc4\x8diau. A\xc5\xa1tunto de\xc5\xa1imtme\xc4\x8dio prad\xc5\xbeioje klubas i\xc5\xa1gyveno kriz\xc4\x99, suma\xc5\xbe\xc4\x97jo ir pergali\xc5\xb3. Ta\xc4\x8diau Tauri\xc5\xb3 Laim\xc4\x97toj\xc5\xb3 taur\xc4\x99 jiems i\xc5\xa1kovoti pavyko._NEWLINE_A\xc5\xa1tuntojo de\xc5\xa1imtme\xc4\x8dio pabaigoje klubas v\xc4\x97l atgim\xc4\x97, prie komandos prisijung\xc4\x97 dvyniai Boselli, Mike Silvester ir Mike D'Antoni. 1981 m. \xc4\xaf komand\xc4\x85 atvyko geriausias vis\xc5\xb3 laik\xc5\xb3 Italijos krep\xc5\xa1ininkas Dino Meneghin, bei dar keletas talenting\xc5\xb3 \xc5\xbeaid\xc4\x97j\xc5\xb3. Klubas v\xc4\x97l tapo vienu i\xc5\xa1 \xc5\xbeymiausi\xc5\xb3 visoje Europoje. Devintajame de\xc5\xa1imtmetyje Milano Olimpia net 9 kartus pasiek\xc4\x97 Italijos lygos final\xc4\x85, ir 5 kartus jame nugal\xc4\x97jo. 1987 m. klubas buvo pirmas ne tik Italijos lygoje, ta\xc4\x8diau taip pat laim\xc4\x97jo Italijos Taur\xc4\x99, Europos \xc4\x8cempion\xc5\xb3 Taur\xc4\x99, bei Tarpkontinentin\xc4\x99 taur\xc4\x99. Europos klubinio krep\xc5\xa1inio \xc4\x8dempionais Milano Olimpia tapo ir 1988 m., kuomet antrus metus i\xc5\xa1 eil\xc4\x97s \xc4\xafveik\xc4\x97 Tel Avivo Maccabi._NEWLINE_Vedina \xc4\xaf\xc5\xbeaid\xc4\x97jo Aleksandar Djordjevic, komanda laim\xc4\x97jo 1993 m. Kora\xc4\x8do Taur\xc4\x99. Jau kitais metais klub\xc4\x85 \xc4\xafsigijo Bepi Stefanel, ir \xc4\xaf komand\xc4\x85 pakviet\xc4\x97 dar daugiau \xc5\xbeymi\xc5\xb3 \xc5\xbeaid\xc4\x97j\xc5\xb3, toki\xc5\xb3 kaip Dejan Bodiroga, Gregor Fucka, Sandro De Pol and Nando Gentile. 1996 m. komanda laim\xc4\x97jo Italijos Taur\xc4\x99 ir Italijos krep\xc5\xa1inio \xc4\x8dempionat\xc4\x85. Tai buvo 25 kartas, kuomet jie tapo \xc5\xa1alies \xc4\x8dempionais, ta\xc4\x8diau nuo tada toki\xc5\xb3 pergali\xc5\xb3 nebebuvo._NEWLINE_Nuo 1998 iki 2004 m. klubo valdyme akivaizdi suirut\xc4\x97, o vykdoma politika buvo visi\xc5\xa1kai nenuosekli. Tik 2004 m., kuomet klubo valdyba per\xc4\x97jo \xc4\xaf Adriano Galliani (vadovaujantis futbolo klubo AC Milan direktorius), Massimo Moratti (futbolo klubo Internazionale prezidentas), Kobe Bryant (NBA \xc5\xbevaig\xc5\xbed\xc4\x97) ir stilisto Georgio Armani rankas, klubas v\xc4\x97l prad\xc4\x97jo atsigauti. 2007 m. klubas v\xc4\x97l gr\xc4\xaf\xc5\xbeo \xc4\xaf tarptautinio krep\xc5\xa1inio aren\xc4\x85."